યુવતીઓને કેવો પુરુષ જીવનસાથી રૂપે ગમે?\nકઈ બાબત પુરુષને આકર્ષક કે હેન્ડસમ બનાવે છે?

કદમાં થોડી નીચી અને ભરાવદાર એવી મારી એક સહેલીએ તેની કલ્પનાના પુરુષ વિશે જણાવતાં કહ્યું કે તે ખૂબ ઊંચો અને પાતળો ન હોવો જોઈએ. 

તે થોડો ભરાવદાર હશે તો ચાલશે, જેથી અમારી જોડી યોગ્ય લાગે તે માટે મારે ભૂખ્યા ન રહેવું પડે.

બીજી એક સહેલીએ કહ્યું, "હું સ્થૂળ અને મોટું પેટ ધરાવતા પુરુષ સાથે ન રહી શકુ. તેઓ લગભગ કદરૂપા હોય છે. હા, મને તેના શરીર પરના વાળ પણ પસંદ ન પડે."

વધુ ઉમેરતા તે કહે છે કે જ્યારે ટાઈટેનિક ફિલ્મમાં લિયોનાર્ડો-ડી-કેપ્રિયો જ્યારે સ્કેચ બનાવે છે ત્યારે તેના જે મેનિક્યોર કરેલા નખ દેખાય છે તેવા નખ ધરાવતો યુવાન મારે જોઈએ છે.

અન્ય એક સહેલીને વાંકડિયા વાળ વધુ ગમે છે. તેણે કહ્યું કે કથ્થાઈ રંગના વાંકડિયા વાળ ધરાવતો પુરુષ મારે જોઈએ છે. 

"હ્રિતીક રોશન, શાહરુખ ખાન કે રણવીર સિંહની છબી મારી કલ્પનામાંથી ધૂંધળી થઈ રહી હતી"

વધુ ઉમેરતા તેણે કહ્યું કે તેમાં પણ જો તે ચશ્મા પહેરતો હોય તો તે બાબત સોનામાં સુગંધ ભળવા સમાન ગણી શકાય. 

બૌદ્ધિક અને વિનયી પુરુષોની તોલે કોઈ ન આવી શકે. આવું કહી તે ધીમેથી હસી રહી હતી.

આ વાતચીત દરમિયાન હું થોડી મૂંઝવણ અનુભવી રહી હતી.  

કોઈપણ યુવતી છ ફૂટની ઊંચાઈવાળા, રૂપાળા કે ઘઉંવર્ણા, કાળા અને રેશમી વાળ ધરાવતા અને મજબૂત બાવડાં ધરાવતા પુરુષની વાત નહોતી કરી રહી.

હ્રિતીક રોશન, શાહરુખ ખાન કે રણવીર સિંહની છબી મારી કલ્પનામાંથી ધૂંધળી થઈ રહી હતી. તેમાંથી કોઈ યુવતી આવા પુરુષનાં સપનાં નહોતી જોઈ રહી.

હકીકતમાં તેઓ કોઈ એક પ્રકારના હીરોની શોધ નહોતી કરી રહી. 

તેઓ જે હીરોની કલ્પના કરી રહી હતી તેઓ વિવિધ અને વિશિષ્ટ હતા. તે પ્રકારના પુરુષોને પરંપરાગત વ્યાખ્યા મુજબ હીરો ન કહી શકાય.

એક જાણીતા ટેલિવિઝનની ચર્ચાનો કાર્યક્રમનો મુદ્દો હતો 'ક્યાંની સ્ત્રીઓ વધુ સુંદર? કેરળની કે તમિલનાડુની?' મારી સહેલીઓએ આ મુદ્દાને ઉલટાવી તેમની પોતાની ચર્ચા છેડવાનું નક્કી કર્યું કે કયા પુરુષો ખૂબસુરત? 

એક જાણીતા ટી.વી. કાર્યક્રમની ચર્ચાનો મુદ્દો હતો, 'ક્યાંની સ્ત્રીઓ વધુ સુંદર? કેરળની કે તમિલનાડુની?'

હું આ વિચારનો વિરોધ કરી રહી હતી કારણ તે તેઓ પણ તે ટેલિવિઝન કાર્યક્રમ જેવું જ કરી રહી હતી. 

બે અલગ-અલગ વિસ્તારની મહિલાઓની શારીરિક ખાસિયતોની સરખામણી કરવાનું કામ તે ટેલિવિઝન કાર્યક્રમમાં કરવામાં આવ્યું હતું.

સ્ત્રીઓનું મૂલ્યાંકન માત્ર તેના દેખાવથી કરવાનું અને એક વિસ્તારની તમામ સ્ત્રીઓને...\n\ntl;dr:
કઈ બાબત એક પુરુષને હેન્ડસમ કે આકર્ષક બનાવે છે? શિયાળાની એક સાંજે સહેલીઓ સાથે ચાની ચુસકી માણતા સમયે આ ચર્ચાની શરૂઆત થઈ.